OpenLLM-France/wikimedia huggingface dataset:
# Gatelita-(Ce)

La gatelita-(Ce) és un mineral de la classe dels silicats, que pertany al grup de la gatelita. Rep el nom en honor de Pierre Gatel, president fundador de l'Associació francesa de Micromineralogia (AFM).

## Característiques

La gatelita-(Ce) és un silicat de fórmula química CaCe₃Al₂(Al,Mg)(Mg,Fe$^{2+}$,Al)(Si₂O₇)(SiO₄)₃(O,F)(OH,O)₂. Va ser aprovada com a espècie vàlida per l'Associació Mineralògica Internacional l'any 2001. Cristal·litza en el sistema monoclínic. La seva duresa a l'escala de Mohs es troba entre 6 i 7.
Segons la classificació de Nickel-Strunz, la gatelita-(Ce) pertany a «09.B - Estructures de sorosilicats amb grups barrejats de SiO₄ i Si₂O₇; cations en coordinació octaèdrica [6] i major coordinació» juntament amb els següents minerals: al·lanita-(Ce), al·lanita-(La), al·lanita-(Y), clinozoisita, dissakisita-(Ce), dol·laseïta-(Ce), epidota, hancockita, khristovita-(Ce), mukhinita, piemontita, piemontita-(Sr), manganiandrosita-(La), tawmawita, tweddillita, ferrial·lanita-(Ce), niigataïta, manganiandrosita-(Ce), dissakisita-(La), vanadoandrosita-(Ce), uedaïta-(Ce), epidota-(Sr), al·lanita-(Nd), ferrial·lanita-(La), åskagenita-(Nd), zoisita, macfal·lita, sursassita, julgodita-(Fe$^{2+}$), okhotskita, pumpel·lyïta-(Fe$^{2+}$), pumpel·lyïta-(Fe$^{3+}$), pumpel·lyïta-(Mg), pumpel·lyïta-(Mn$^{2+}$), shuiskita, julgoldita-(Fe$^{3+}$), pumpel·lyïta-(Al), poppiïta, julgoldita-(Mg), ganomalita, rustumita, vesuvianita, wiluïta, manganovesuvianita, fluorvesuvianita, vyuntspakhkita-(Y), del·laïta i västmanlandita-(Ce).

## Formació i jaciments

Va ser descoberta a la mina de talc de Trimouns, situada al municipi de Lusenac, dins el departament d'Arieja (Occitània, França). També ha estat descrita al dipòsit de Taipingzhen (Hunan, República Popular de la Xina) i a la mina Malmkärra (Västmanland, Suècia). Aquests tres indrets són els únics de tot el planeta on ha estat descrita aquesta espècie mineral.

## Referències

* ↑ «Gatelite-(Ce)» (en anglès). Mindat. [Consulta: 30 desembre 2019].
# Al-Uzza

Al-Uzza (àrab: العزى, al-ʿUzzà) va ser una deïtat femenina de l'Aràbia preislàmica. El seu nom vol dir ‘la més Potent’ (o ‘l'Omnipotent’).
Era una de les tres divinitats més importants a l'antiga religió semítica, juntament amb les seves germanes Al·lat i Manat. Existia un cub de pedra a Nakhla (prop de La Meca) que es considerava sagrat i formava part del seu culte. S'esmenta a L’Alcorà 53:19 com una de les deesses adorades per la gent.
Podria estar relacionada amb Venus o amb Afrodita. Les úniques representacions que se'n coneixen són nabatees. Als primers segles de l'era cristiana el seu culte està testimoniat al Hawran. Al segle vi els làkhmides la veneraven. Al segle vii el seu culte estava implantat a La Meca. Khàlid ibn al-Walid va destruir el temple d'aquesta ciutat l'any 630.
Segons diu l'escriptor i historiador àrab Hixam ibn al-Kalbí a l'obra Kitab al-Asnam, ('El llibre dels ídols'), la tribu dels Quraix considerava Al-Uzza la divinitat més gran, i acostumaven a posar als seus fills el nom de la deessa per exemple Abdul-ʻUzzā. Peregrinaven al seu temple i li oferien regals, buscant el seu favor amb sacrificis.

## Referències

* ↑ Peters, F. E. Muhammad and the origins of Islam. Albany: State University of New York Press, 1994, p. 102-103. ISBN 9780791418758.

## Bibliografia

* Encyclopaedia of Islam. Second Edition. Leiden: Brill Publishers, s.v. "(al-)ʿUzzā".
# Holice (Dunajská Streda)

* «Holice» redirigeix aquí. Vegeu-ne altres significats a «Holice (desambiguació)».
Holice és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1245.
# Acanalador de fruita

Un acanalador de fruita o acanalador de cítrics és un instrument de cuina emprat en l'extracció de trossos de pell d'algun tipus de fruita amb el simple objecte de decorar pastissos. Existeixen diferents tipus d'estris però difereixen bàsicament en les formes de fulles que pelen o ratllen les fruites com ara taronges, llimones, llimes, etc.

## Vegeu també

* Fruita
# Álvaro de Saavedra Cerón

Álvaro de Saavedra Cerón va ser un dels primers exploradors europeus a l'oceà Pacífic. Es desconeix la data exacta i lloc del seu naixement, però se sap que va néixer a finals del segle XV o a principis del xvi. Era espanyol de naixement. Era parent d'Hernán Cortés, a qui va acompanyar a Nova Espanya el 1526.
El 1527 Hernán Cortés va equipar una expedició que tenia com a objecte trobar noves terres en el Mar del Sud (oceà Pacífic) i va encarregar al seu primer Álvaro de Saavedra es fes càrrec de l'expedició.
El 31 d'octubre de 1527 va salpar de Nova Espanya amb tres naus rumb al Pacífic, va travessar el Mar del Sud, va recórrer la costa nord de Nova Guinea, a la qual va nomenar Illa d'Or , i el 3 d'octubre de 1528 va arribar a les illes Moluques, però només amb una de les naus. En el seu intent de tornar a les costes de la Nova Espanya va ser desviat pels vents alisis del nord-est, que el van llançar de nou a les Moluques.
Temps després Álvaro de Saavedra va intentar novament el retorn però navegant més avall, pel sud. Va tornar a les costes de Nova Guinea en 1529, una de les poques illes conegudes del Pacífic en aquella època, i després de rebre aigua i aliments dels nadius es va dirigir al nord-est, on va arribar als grups de les illes Marshall i les Illes de l'Almirallat. Va desembarcar a la petita illa de Eniwetok, des d'on va prosseguir el seu viatge cap a l'est i novament va ser sorprès pels vents, que el van portar per tercera vegada a les illes Moluques.
El 1529, en intentar de nou tornar a la Nova Espanya, el va sorprendre una tempesta i va morir en el naufragi.

## Referències

* ↑ Ione Stuessy Wright. Voyages of Alvaro de Saavedra Cerón, 1527-1529. University of Miami Press, 1951 [Consulta: 22 gener 2011].
* ↑ Kwajalein Atoll Causeway Project, Marshall Islands (en anglès). United States. Army. Corps of Engineers, 1986.

## Vegeu també

* Yñigo Ortiz de Retez
* Álvaro de Mendaña y Neira
* Pedro Fernández de Quirós
* Ruy López de Villalobos
# Číčov

Číčov és un poble i municipi d'Eslovàquia que es troba a la regió de Nitra, al sud-oest del país. El 2022 tenia una població estimada de 1.224 habitants.

## Referències

* ↑ «Nitriansky kraj (Slovakia): Districts, Towns and Municipalities» (en anglès), 1 gener 2022. [Consulta: 19 abril 2022].
# Abd-al-Hamid ibn Yahya ibn Sad al-Kàtib

Abd-al-Hamid ibn Yahya ibn Sad al-Kàtib (àrab: عبد الحميد بن يحيى الكاتب, ʿAbd al-Ḥamīd b. Yaḥyà al-Kātib) (mort en 750) fou el fundador del gènere epistolar àrab i un gran creador de recursos estilístics per adaptar la llengua àrab a la prosa profana.
Era un mawla del clan quraixita d'Àmir ibn Luayy i probablement va nàixer a al-Anbar, a l'actual Iraq. Fou secretari de Marwan ibn Muhàmmad abans i després de ser califa, i va compatir la sort del seu senyor a Busir el 5 d'agost del 750. La seva descendència va viure a Egipte, on van ser coneguts com a Banu l-Muhàjir i alguns van ser secretaris del tulúnides.
Va deixar escrites cartes literàries, obres de cancelleria i cartes privades.

## Bibliografia

* Encyclopaedia of Islam. Segona edició, Brill Publishers, Leiden, s.v. «ʿAbd al-Ḥamīd b. Yaḥyā b. Saʿd».
* W. N. Brinner, “'Abd-Al-Hamid B. Yahya,” Encyclopædia Iranica, I/1, pp. 111-112; una versió actualitzada està disponible en línia a http://www.iranicaonline.org/articles/abd-al-hamid-b-yahya
# Achiroides melanorhynchus

Achiroides melanorhynchus és un peix teleosti de la família dels soleids i de l'ordre dels pleuronectiformes.

## Morfologia

* Talla màxima: 14 cm.

## Alimentació

Menja invertebrats bentònics.

## Distribució geogràfica

Es troba a les costes de Cambodja i Tailàndia fins a les d'Indonèsia.

## Referències

* ↑ The Taxonomicon (anglès)
* ↑ FishBase
* 1 2 FishBase (anglès)
# Ânderson Luís da Silva

Ânderson Luís da Silva (13 de febrer del 1981), conegut esportivament com a Luisão (literalment "Gran Luís"), és un exfutbolista brasiler, que actuava de defensa central.
Va disputar 14 temporades en el Benfica a Portugal, provinent del Cruzeiro. Amb la selecció nacional, va jugar 41 partits, guanyant la Copa Amèrica de 2004 i les Copes Confederacions de 2005 i 2009. Va ser convocat pels Mundials de 2006 i 2010.

## Referències

* ↑ «Zagueiro Luisão troca o Cruzeiro pelo Benfica» (en portuguès brasiler). NSC Total. [Consulta: 18 febrer 2023].
* 1 2 «Zagueiro de duas Copas do Mundo, Luisão anuncia aposentadoria do futebol» (en portuguès brasiler). Estadão. [Consulta: 18 febrer 2023].

## Enllaços externs

* Estadístiques a ForaDeJogo (portuguès)
* Perfil a PortuGOAL Arxivat 2016-03-06 a Wayback Machine. (anglès)
Luisão - Plantilles de navegació :
Selecció de futbol del Brasil – Copa d'Or de la CONCACAF 2003
1 Gomes •
2 Maicon •
3 Luisão •
4 Alex •
5 Adriano •
6 Paulo Almeida •
7 Júlio Baptista •
8 Kaká •
9 Ewerthon •
10 Diego •
11 Robinho •
12 Alexandre Negri •
13 Coelho •
14 André Bahia •
15 Nilmar •
16 Nadson •
17 Carlos Alberto •
18 Motta •
Seleccionador: Gomes
Selecció de futbol del Brasil – Copa Confederacions 2005
1 Dida •
2 Maicon •
3 Lúcio •
4 Roque Júnior •
5 Emerson •
6 Gilberto •
7 Robinho •
8 Kaká •
9 Adriano •
10 Ronaldinho •
11 Zé Roberto •
12 Marcos •
13 Cicinho •
14 Juan •
15 Luisão •
16 Léo •
17 Gilberto Silva •
18 Juninho •
19 Renato •
20 Júlio Baptista •
21 Oliveira •
22 Edu •
23 Gomes •
Seleccionador: Parreira
Selecció de futbol del Brasil – Copa del Món de futbol de 2006
1 Dida •
2 Cafu •
3 Lúcio •
4 Juan •
5 Emerson •
6 Roberto Carlos •
7 Adriano •
8 Kaká •
9 Ronaldo •
10 Ronaldinho •
11 Zé Roberto •
12 Rogério Ceni •
13 Cicinho •
14 Luisão •
15 Cris •
16 Gilberto •
17 Gilberto Silva •
18 Mineiro •
19 Juninho •
20 Ricardinho •
21 Fred •
22 Júlio César •
23 Robinho •
Seleccionador: Parreira
Selecció de futbol del Brasil – Copa Confederacions 2009
1 Júlio César •
2 Maicon •
3 Lúcio •
4 Juan •
5 Felipe Melo •
6 Kléber •
7 Elano •
8 Gilberto Silva •
9 Luís Fabiano •
10 Kaká •
11 Robinho •
12 Victor •
13 Daniel Alves •
14 Luisão •
15 Miranda •
16 André Santos •
17 Josué •
18 Ramires •
19 Júlio Baptista •
20 Kléberson •
21 Pato •
22 Nilmar •
23 Gomes •
Seleccionador: Dunga
Selecció de futbol del Brasil – Copa del Món de futbol de 2010
1 Júlio César •
2 Maicon •
3 Lúcio (c) •
4 Juan •
5 Felipe Melo •
6 Michel Bastos •
7 Elano •
8 Gilberto Silva •
9 Luís Fabiano •
10 Kaká •
11 Robinho •
12 Gomes •
13 Daniel Alves •
14 Luisão •
15 Thiago Silva •
16 Gilberto •
17 Josué •
18 Ramires •
19 Júlio Baptista •
20 Kléberson •
21 Nilmar •
22 Doni •
23 Grafite •
Seleccionador: Dunga
Selecció de futbol del Brasil – Copa Amèrica de futbol 2011
1 Júlio César •
2 Daniel Alves •
3 Lúcio (c) •
4 Thiago Silva •
5 Lucas Leiva •
6 André Santos •
7 Robinho •
8 Ramires •
9 Pato •
10 Ganso •
11 Neymar •
12 Victor •
13 Maicon •
14 Luisão •
15 Sandro •
16 Elano •
17 Elias •
18 Lucas Moura •
19 Fred •
20 Jádson •
21 Adriano •
22 Jefferson •
23 David Luiz •
Seleccionador: Mano Menezes :
# Çoban kavurma

Çoban kavurma (turc) és un saltat de carn amb verdures de la cuina turca. Es pot fer amb carn d'ovella o vedella. Generalment se serveix amb arròs turc pilav.

## Vegeu també

* Çoban salata
* Kavurma

## Referències

* ↑ Richard Hosking. Food and Language: Proceedings of the Oxford Symposium on Food and Cooking 2009. Oxford Symposium, 2010, p. 385–. ISBN 978-1-903018-79-8.
* ↑ A'DAN Z'YE YEMEK TARİFLERİ KİTABI: 3000 TANE LEZZETLİ TARİF. Aqoach Yayıncılık, p. 126–. GGKEY:NQ2XKU0RTLZ.
# Çoban salata

Çoban salata o Çoban salatası és una amanida de la cuina turca. Es fa amb tomàquets, cogombres, cebes i julivert tots picats. Aquesta amanida s'amaneix amb oli d'oliva, sal i suc de llimona (o vinagre). El nom literalment significa "amanida del pastor".

## Vegeu també

* Ahtapot salata
* Amanida grega
* Patlıcan salata

## Referències

* ↑ M. Ömür Akkor. Practical Recipes in Turkish Cuisine. Işık Yayıncılık Ticaret, 12 setembre 2014, p. 29–. ISBN 978-1-935295-62-4.
# Çorlulu Damat Ali Paixà

Çorlulu Damat Ali Paşa (Čorlu, 1670 - 1711) fou un gran visir otomà. D'orígens molt humils, fou adoptat per un cortesà d'Ahmet II, i després d'un temps va entrar al servei de palau, i va arribar a silahdar amb Mustafà II.
Va reorganitzar la jerarquia administrativa però el 1703, quan es va produir la revolució, fou apartat del seu càrrec per influència del shyakh al-islam Feyd Allah i del gran visir Rami Mehmed Pasha i va rebre el rang de visir. Ahmet III el va nomenar hubbe waziri (1703); va exercir com a valí de Trípoli del Líban (1704) i al cap de poc va retornar al càrrec d’hubbe waziri, fins que el 3 de maig del 1706 fou nomenat gran visir.
El 1708 va rebre el rang de damad, en casar-se amb Emine Sultan filla de Mustafà II. Va reduir la despesa de l'estat, va controlar els abusos dels militars i va millorar l'arsenal i la flota, però va deixar passar l'ocasió de reprendre Morea als venecians durant la guerra de Successió a Espanya i no va saber aprofitar la invasió d'Ucraïna per Carles XII de Suècia per donar-li suport i aturar a Rússia, pel que fou criticat. Després de la batalla de Poltava (8 de juliol de 1709), el rei suec va refusar els regals enviats pel gran visir al que retreia la manca de suport efectiu.
Va perdre la confiança del sultà i fou destituït el 16 de juny de 1710 i al cap d'uns mesos fou enviat a un virtual exili a Crimea com a governador de Feodòssia. Era a Mitilene a Lesbos, en ruta cap al seu govern quan fou executat (desembre del 1711). Fou enterrat al Čarshi Kapi a Istanbul.
Gran visir otomà :
# Żywiec

Żywiec (en alemany Saybusch), és una ciutat del sud de Polònia, situada al voivodat de Silèsia. És un lloc conegut perquè s'hi troba la cervesera Żywiec, que actualment forma part del grup Heineken.

## Ciutats agermanades

* Liptovský Mikuláš, Eslovàquia
# Agraulos

* Per a altres significats, vegeu «Aglauros».
Agraulos (en grec antic Άγραυλος), d'acord amb la mitologia grega, va ser una princesa àtica, filla d'Acteu, primer rei d'Atenes. Sovint també és anomenada Aglauros. Casada amb Cècrops, va tenir un fill, Erisícton, i tres filles, Aglauros, Herse i Pàndrosos.

## Referències

* ↑ Parramon i Blasco, Jordi. Diccionari de la mitologia grega i romana. Barcelons: Edicions 62, 1997, p. 12. ISBN 8429741461.
* ↑ «Harry Thurston Peck, Harpers Dictionary of Classical Antiquities (1898), Cecrops». [Consulta: 8 juliol 2021].
# Abu Dhabi Tour 2018

L'Abu Dhabi Tour 2018 fou la quarta edició de l'Abu Dhabi Tour. La cursa es disputà entre el 21 i el 25 de febrer de 2018, amb un recorregut de 686,8 km dividits en cinc etapes. La cursa formarà part de l'UCI World Tour 2018 amb una categoria 2.UWT.
El vencedor final fou l'espanyol Alejandro Valverde, de l'equip Movistar. Vencedor de la darrera etapa, superà en la classificaió general Wilco Kelderman (Team Sunweb) i Miguel Ángel López (Team Astana).

## Equips participants

Vint equips prendran part a la cursa: disset WorldTeams i tres equips continentals professionals.

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| 1a etapa | 21 de feb | Madinat Zayed – Adnoc School | etapa plana | 189 | Alexander Kristoff | Alexander Kristoff |
| 2a etapa | 22 de feb | Abu Dhabi – Abu Dhabi | etapa plana | 154 | Elia Viviani | Elia Viviani |
| 3a etapa | 23 de feb | Nation Towers – Abu Dhabi | etapa plana | 133 | Phil Bauhaus | Elia Viviani |
| 4a etapa | 24 de feb | Al Maryah Island – Al Maryah Island | contrarellotge individual | 12,6 | Rohan Dennis | Rohan Dennis |
| 5a etapa | 25 de feb | Qasr Al Muwaiji – Jebel Hafeet | etapa de mitja muntanya | 199 | Alejandro Valverde Belmonte | Alejandro Valverde Belmonte |

### Etapa 5
## Classificació final

Font: ProCyclingStats :

## Evolució de les classificacions

| Etapa | Vencedor | Classificació general | Classificació per punts | Classificació dels joves | Classificació dels esprints | Classificació per equips |
| 1 | Alexander Kristoff | Alexander Kristoff | Alexander Kristoff | Caleb Ewan | Nikolay Trusov | Bardiani CSF |
| 2 | Elia Viviani | Elia Viviani | Elia Viviani | Danny van Poppel | Nikolay Trusov | Quick-Step Floors |
| 3 | Phil Bauhaus | Elia Viviani | Elia Viviani | Phil Bauhaus | Nikolay Trusov | Bahrain-Merida |
| 4 | Rohan Dennis | Rohan Dennis | Elia Viviani | Miles Scotson | Nikolay Trusov | BMC Racing |
| 5 | Alejandro Valverde | Alejandro Valverde | Elia Viviani | Miguel Ángel López | Nikolay Trusov | Bora-Hansgrohe |
| Classificacions finals | Classificacions finals | Alejandro Valverde | Elia Viviani | Miguel Ángel López | Nikolay Trusov | Bora-Hansgrohe |

## Referències

* ↑ «Valverde lidera al Movistar para seguir la racha en Abu Dhabi». As, 19-02-2018 [Consulta: 28 febrer 2019].
* ↑ Startlist sur procyclingstats.com
# Óscar Alberto Ortiz

Óscar Alberto Ortiz (8 d'abril de 1953) és un exfutbolista argentí.

## Selecció de l'Argentina

Va formar part de l'equip argentí a la Copa del Món de 1978.

## Referències

* ↑ rsssf: Argentina squad 1978 World Cup
* ↑ Oscar Ortiz Fitxa i estadístiques a la FIFA
* ↑ Oscar Ortiz a National-Football-Teams.com (anglès)
# Abadia de Sant Pàpol

L'abadia de Sant Pàpol és una abadia romànica benedictina del segle xii, situada al municipi de Sant Pàpol (Llenguadoc-Rosselló, França), catalogada com a monument històric.
Fou un establiment religiós fundat al Llenguadoc. La data de la seva fundació és desconeguda però s'atribueix a Carlemany. Apareix esmentada al catàleg elaborat a la dieta d'Aquisgrà (817).
Al segle xiv l'abadia fou erigida en bisbat. El seu capítol, igual que el d'altres abadies erigides en bisbat pel Papa Joan XXII, va romandre regular, fins que l'establiment fou secularitzat. La població de Sant Pàpol es va originar en l'abadia.

## Bibliografia

Devic, Claude; Vaissette, Joseph. Histoire générale de Languedoc (en francès). Tolosa: Édouard Privat llibreter editor, 1872 (Vegeu altres edicions a Google Books Vol. 1 (1840), Vol. 2 (1840), Vol. 3 (1841), Vol. 4 (1749), Vol. 5 (1842), Vol. 6 (1843), Vol. 7 (1843), Vol. 8 (1844), Vol. 9 (1845)).

## Referències

* ↑ Referència n. PA00102891, a la base de dades Mérimée, del Ministeri de Cultura francès.
# Yannchen Hoffmann

Yannchen Hoffmann (Ciutat de Luxemburg, 21 de juliol de 1961) és una mezzosoprano luxemburguesa. El seu pare és el compositor Julien Hoffmann i està casada amb el baríton Carlo Hartmann.

## Filmografia

* 1989: Mumm Sweet Mumm, de Paul Scheuer, Georges Fautsch i Maisy Hausemer

## Guardons

* Cavallera de l'Orde del Mèrit del Gran Ducat de Luxemburg (promoció 2014)

## Referències

* 1 2 «Curriculum» (en luxemburguès). Hartmann-Hoffmann.com. Arxivat de l'original el 2020-08-27. [Consulta: 14 desembre 2015].
* ↑ Gaudeamus information (en anglès). Foundation Gaudeamus, 2002, pàg. 20 [Consulta: 16 juny 2011].
* ↑ «Mumm Sweet Mumm (1989)» (en angles). IMDb.com. [Consulta: 14 desembre 2015].

## Enllaços externs

* Yannchen Hoffmann - Lloc web oficial
# ABA

ABA té els següents significats:
* American Basketball Association, lliga professional de basquetbol dels Estats Units d'Amèrica.
* Associació de Bancs Andorrans, associació del Principat d'Andorra.
Viccionari
# Aberpennar

Aberpennar (en anglès Mountain Ash) és un poblet del comtat gal·lès de Rhondda Cynon Taf (anglès: "Rhondda Cynon Taf"). Es troba a 27 km de Cardiff i a 140 de Londres. El 2011 la població era de 6.047 habitants, dels quals 1.910 (31,6%) parlaven gal·lès i el 94% havien nascut a Gal·les.

## Referències

* ↑ Google. Google Maps [mapa]. [Consulta: 4 abril 2014].
* ↑ «Statistical bulletin: 2011 Census: Key Statistics for Wales, March 2011» (en anglès). [Consulta: 9 abril 2014].
# Yves Charles Zarka

Yves Charles Zarka (Tunis, 14 de març de 1950) és un professor de filosofia a la Universitat de la Sorbona i, habitualment, professor convidat als Estats Units, Anglaterra, el Brasil, Itàlia o Israel. Les seves recerques s'han centrat en la democràcia, la nova configuració del poder, la tolerància i la noció actual de cosmopolitisme.
Ha estat director de recerca del CNRS. Fundador i director de la revista Cités, ha publicat, entre altres obres, Un détail nazi dans la pensée de Carl Schmitt (2005), Critique des nouvelles servitudes (2007), Démocratie, état critique (2012), Réflexions sur la tragédie de notre temps (2013) i L'inappropriabilité de la Terre (2013). Han estat traduïdes als català: Hobbes i el pensament polític modern (2000), L'altra via de la subjectivitat (2003) i Refundar el cosmopolitisme (2015).
En la seva obra filosòfica, Yves Charles Zarka reconsidera la relació de l'individu amb la natura i l'alteritat, elevant-la a una relació de responsabilitat cosmopolita que implica el seu fonament tant ontològic com jurídic, i que s'estén al conjunt del món vivent en tota la seva dimensió col·lectiva i de futur a la manera de Hans Jonas.
La inapropiabilitat de la Terra és el principi fonamental del dret cosmopolita d'on deriva el dret de resistència per a evitar que el poder violi la dignitat humana o la preservació del món vivent.

## Referències

* ↑ Capdevila, Carles. «La globalització és el contrari del cosmopolitisme». Ara, 10-04-2016. [Consulta: 26 agost 2022].
* 1 2 Zarka, Yves Charles. Refundar el cosmopolitisme. Barcelona: Publicacions i Edicions de la Universitat de Barcelona. ISBN 978-84-475-4205-5.
* ↑ Martí, Pep. «Occident ha deixat de creure en ell mateix». Nació Digital, 19-06-2022. [Consulta: 26 agost 2022].

## Enllaços externs

* Articles de Zarka al diari Ara
# Abd al-Kasim al-Lahuti

Abu l-Qasem Lahuti —en persa ابوالقاسم لاهوتی, Abolqāsem Lahūtī, Abulqasim Lahuti o Abulqosim Lohuti; en tadjik Абулқосим Лоҳутӣ— (Kermanxah, Pèrsia, 1887 - Moscou, URSS, 16 de març de 1957) fou un poeta i revolucionari comunista persa.
Inicialment va escriure amb el nom de Mirza Ahmad Elhami; el seu primer poema es va publicar al diari Habal al-Mateen a Calcuta quan tenia 18 anys. Va participar en la revolució constitucionalista de 1908 i Sattar Khan li va concedir una medalla per la seva participació en els combats a Rasht contra les forces reialistes. Després de la restauració de la constitució el 1909 va entrar a la gendarmeria on va arribar a comandant. Va viatjar a Bulgària on va escriure poemes sobre l'islam. En tornar a Pèrsia fou acusat de subversió, fou condemnat a mort per la cort de Qom i va haver de fugir a l'Imperi Otomà, a Sulaymaniyya. El 1915 va retornar a Kirmanshah per ser entrenat per participar en el moviment contra la intervenció europea, en cooperació amb el xeic Muhammad Khiyabani a Tabriz. En aquest temps va escriure al diari Bisutun a Kirmanshah i va fundar el Partit dels Treballadors. Les seves forces van derrotar les de Mahmud Khan Puladeen, però l'arribada de reforços el va posar en fuita i es va dirigir a Turquia i a Istanbul es va dedicar a l'ensenyament i va publicar un diari en persa anomenat Pars. El 1921 va poder tornar a Pèrsia i reintegrat a la gendarmeria però el febrer de 1922 es va posar al front d'un intent colpista a Tabriz que fou avortat i va haver de fugir a Bakú i a Nakhitxevan on es va interessar pel comunisme. Es va casar amb la poetessa russa Sisil Banu.
El 1925 es va dirigir a Duixanbe, al Tadjikistan, on fou comissari adjunt d'educació i va esdevenir president honorari de la Unió d'Escriptors Tadjiks. Va rebre l'orde de Lenin i fou considerat el fundador de la poesia soviètica tadjik i és considerat el poeta comunista persa més important. Va escriure l'himne nacional tadjik.
Altres obres destacades de Lahuti són:
* Kovai Ohingar (Kaveh el Ferrer, 1947)
* Qasidai Kremel (Oda al Kremlin, 1923)
* Toj va Bairaq (La corona i la bandera, 1935).
Va morir el 16 de març de 1957 a Moscou. La col·lecció de les seves poesies, en sis volums, fou publicada el 1960-1963.

## Referències

* Lahuti, Abu l-Qasem a l'Enciclopèdia Irànica Arxivat 2010-10-11 a Wayback Machine.
# E18

* No s'ha de confondre amb E018.
La ruta europea E18 és una carretera que forma part de la Xarxa de carreteres europees. Comença a Craigavon (Irlanda del Nord) i finalitza a Sant Petersburg (Rússia). Té una longitud de 2869 km. Té una orientació d'est a oest i passa per Oslo, Estocolm i Hèlsinki i pels països del Regne Unit, Noruega, Suècia, Finlàndia i Rússia.